ଭୁବନେଶ୍ୱର, ସେପ୍ଟେମ୍ବର ୪(ଲୋକାଲ ୱାୟାର): ଶିକ୍ଷା ଓ ଅନୁସନ୍ଧାନ (ଡିମଡ ଟୁ ବି ୟୁନିଭର୍ସିଟି) ପରିଚାଳିତ ଇନଷ୍ଟିଚ୍ୟୁଟ୍ ଅଫ୍ ମେଡିକାଲ୍ ସାଇନ୍ସେସ୍ ଆଣ୍ଡ ସମ୍ ହସ୍ପିଟାଲର ହେମାଟୋଲୋଜି ବିଭାଗ ଏବଂ ଭୁବନେଶ୍ୱର ହେମୋଫିଲିଆ ସୋସାଇଟିର ମିଳିତ ସହଯୋଗରେ ବୁଧବାର ହେମୋଫିଲିଆ ସମ୍ପର୍କିତ ଏକ ସଚେତନତା କାର୍ଯ୍ୟକ୍ରମ ଆୟୋଜିତ ହୋଇଯାଇଛି ।
ସୋଆ ପରିସରରେ ଆୟୋଜିତ ଏହି କାର୍ଯ୍ୟକ୍ରମରେ ଷ୍ଟେଟ୍ ବ୍ଲଡ ଟ୍ରାନ୍ଫ୍ୟୁଜନ୍ କାଉନସିଲର ନିର୍ଦ୍ଦେଶକ (ବ୍ଲଡ ସେଫ୍ଟି) ଡ. ମାନସ ରଞ୍ଜନ ସାମନ୍ତରାୟ ମୁଖ୍ୟ ଅତିଥି ଭାବେ ଯୋଗଦାନ କରିଥିଲେ ।
ସେହିପରି ଷ୍ଟେଟ୍ ବ୍ଲଡ ଟ୍ରାନ୍ଫ୍ୟୁଜନ୍ କାଉନସିଲର ଉପ-ନିର୍ଦ୍ଦେଶକ ଡ. ଏସ୍. ରଥ, ଆଇଏମଏସ୍ ଆଣ୍ଡ ସମ୍ ହସ୍ପିଟାଲର ମେଡିକାଲ୍ ସୁପରିଣ୍ଟେଣ୍ଡେଣ୍ଟ ଡକ୍ଟର ପୁଷ୍ପରାଜ ସାମନ୍ତସିଂହାର ଏବଂ ସମ୍ ହସ୍ପିଟାଲ୍ ହେମାଟୋଲୋଜି ବିଭାଗର ମୁଖ୍ୟ ଡ. ପ୍ରିୟଙ୍କା ସାମଲ ସମ୍ମାନୀୟ ଅତିଥି ଭାବେ ଯୋଗ ଦେଇଥିଲେ ।
ଅନ୍ୟମାନଙ୍କ ମଧ୍ୟରେ ସମ୍ ହସ୍ପିଟାଲର ହେମାଟୋଲୋଜି ବିଭାଗର ଆସୋସିଏଟ୍ ପ୍ରଫେସର ଡ. ପ୍ରିତିଶ ଚନ୍ଦ୍ର ପାତ୍ର, ଡ. ଆଶୁତୋଷ ପାଣିଗ୍ରାହି ଏବଂ ଡ. ହେମଲତା ଦାସ ଏହି କାର୍ଯ୍ୟକ୍ରମରେ ନିଜର ବକ୍ତବ୍ୟ ରଖିଥିଲେ ।
ଏହି ସଚେତନତା କାର୍ଯ୍ୟକ୍ରମରେ ୩୦୦ ଜଣ ହେମୋଫିଲିଆ ରୋଗୀ ଓ ତାଙ୍କ ପରିବାର ଲୋକ ସାମିଲ ହୋଇଥିଲେ ।
ଓଡ଼ିଶା ସରକାରଙ୍କ ପକ୍ଷରୁ ହେମୋଫିଲିଆ ରୋଗୀଙ୍କ ପାଇଁ ଯାତାୟାତ ଖର୍ଚ୍ଚ ବାବଦକୁ ମାସିକ ୫୦୦ ଟଙ୍କା ଯୋଜନାର ଲାଭ ଉଠାଇବା ନିମନ୍ତେ ମୁଖ୍ୟ ଅତିଥି ଡ. ମାନସ ରଞ୍ଜନ ସାମନ୍ତରାୟ ସୂଚନା ଦେଇଥିଲେ ।
ସେ ଏହା ମଧ୍ୟ କହିଥିଲେ ଯେ ହେମୋଫିଲିଆ ରୋଗୀଙ୍କ ତାଲିକା ତାଙ୍କ ଅଫିସ୍ ହେମୋଫିଲିଆ ସୋସାଇଟି, ଭୁବନେଶ୍ୱର ଠାରୁ ସଂଗ୍ରହ କରିଛି ।
ଏହି ଯୋଜନାରେ ସମ୍ପୃକ୍ତ ରୋଗୀମାନଙ୍କ ନାମକୁ ସାମିଲ କରାଯିବ ବୋଲି ସେ କହିଥିଲେ ।
ଚଳିତ ବର୍ଷରୁ ଓଡ଼ିଶା ସରକାର ପ୍ରଥମ ଥର ପାଇଁ ହେମୋଫିଲିଆ ରୋଗୀମାନଙ୍କୁ ରିକମ୍ବିନାଂଟ ଫ୍ୟାକ୍ଟର -ଠଓଓଓ ଏବଂ ରିକମ୍ବିନାଣ୍ଟ ଫ୍ୟାକ୍ଟର - ଓଢ ଔଷଧ ଯୋଗାଇବା ପାଇଁ ନିଷ୍ପତ୍ତି ନେଇଛନ୍ତି ।
ସେହିପରି ଆଗାମୀ ଦିନରେ ବାଲେଶ୍ୱର ଜିଲ୍ଳା ମୁଖ୍ୟ ହସ୍ପିଟାଲ୍, ରାଉରକେଲା ସରକାରୀ ହସ୍ପିଟାଲ୍ ଏବଂ କନ୍ଧମାଳ ଜିଲ୍ଲା ମୁଖ୍ୟ ହସ୍ପିଟାଲରେ ରୋଗୀଙ୍କ ଚିକିତ୍ସା ପାଇଁ ତିନି ଗୋଟି ଡେ କେୟାର ସେଂଟର ଖୋଲାଯିବା ନେଇ ସରକାର ନିଷ୍ପତି ନେଇଥିବା କଥା ଡ. ସାମନ୍ତରାୟ କହିଥିଲେ ।
ଡ. ପୁଷ୍ପରାଜ ସାମାନ୍ତସିଂହାର କହିଥିଲେ ସମସ୍ତ ହେମୋଫିଲିଆ ରୋଗୀଙ୍କୁ ସମ୍ ହସ୍ପିଟାଲ୍ ଠାରେ ୨୪ ଘଂଟା ଚିକିତ୍ସା ଉପଲବ୍ଧ କରାଯାଇଛି ।
ସେ ମଧ୍ୟ କହିଥିଲେ ଯେ ୱାର୍ଲ୍ଡ ଫେଡେରେସନ୍ ଅଫ୍ ହେମୋଫିଲିଆ (ଡବ୍ଲୁଏଚଏଫ୍) ମାଧ୍ୟମରେ ଯୋଗାଇ ଦିଆଯାଇଥିବା ଫ୍ୟାକ୍ଟର ରୋଗୀମାନଙ୍କୁ ଦିଆଯାଉଛି ।
ଡ. ପ୍ରିୟଙ୍କା ସାମଲ, ଡ. ପ୍ରିତିଶ ଚନ୍ଦ୍ର ସାହୁ, ଡ. ଆଶୁତୋଷ ପାଣିଗ୍ରାହୀ, ଡ. ହେମଲତା ଦାସ ଏବଂ ଭୁବନେଶ୍ୱର ହେମୋଫିଲିଆ ସୋସାଇଟିର ସଭାପତି ଶୁଭାଶିଷ ବେହେରା ସମ୍ ହସ୍ପିଟାଲ୍ କର୍ତ୍ତୃପକ୍ଷଙ୍କୁ ନିୟମିତ ଓ ସମର୍ପିତ ଭାବରେ ହେମୋଫିଲିଆ ରୋଗୀଙ୍କୁ ଚିକିତ୍ସା କରୁଥିବାରୁ କୃତଜ୍ଞତା ଜଣାଇଥିଲେ ।
ଚିତ୍ତରଞ୍ଜନ ଦାସ, ସେକ୍ରେଟାରୀ ହେମୋଫିଲିଆ ସୋସାଇଟି ଭୁବନେଶ୍ୱର ସ୍ୱାସ୍ଥ୍ୟ ଓ ପରିବାର କଲ୍ୟାଣ ବିଭାଗର ସକ୍ରିୟ କାର୍ଯ୍ୟକାରିତାରେ ଲାଗୁ କରାଯାଇ ଥିବା ଡବ୍ଲୁ.ଏଚ୍.ଏଫ୍ ନିର୍ଦ୍ଦେଶାବଳୀ ଏବଂ ଉନ୍ନତମାନର ଔଷଧ ପାଇଁ କୃତଜ୍ଞତା ଜ୍ଞାପନ କରିଥିଲେ ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
